SK Úradný vestník Európskej únie C 240/5

Informácie oznámené členskými štátmi o štátnej pomoci poskytnutej v súlade s nariadením Komisie (ES) č. 736/2008 o uplatňovaní článkov 87 a 88 zmluvy na štátnu pomoc malým a stredným podnikom pôsobiacim vo výrobe, spracovaní a uvádzaní produktov rybného hospodárstva na trh

(Text s významom pre EHP)

2012/C 240/05

Č. pomoci: SA.33856 (11/XF)

Členský štát: Francúzsko

Orgán poskytujúci štátnu pomoc: Ministère de l’agriculture, de l’alimentation, de la pêche, de la ruralité et de l’aménagement du territoire.

Názov podnik prijímajúceho pomoc ad-hoc: Pomoc poskytnutá Regionálnemu výboru pre morský rybolov a morský chov v Languedoc-Roussillon (Comité régional des pêches maritimes et des élevages marins) s cieľom uskutočniť prepravu úhorov strieborných (dospelých jedincov) pre riadiaci útvar pre úhory v oblasti Rhône-Méditerranée (unité de gestion de l'anguille Rhône-Méditerranée) a na vedecké sledovanie priebehu a výsledkov tohto opatrenia.

Právny základ: Décret no 99-1060 du 16 décembre 1999 relatif aux subventions de l’État pour des projets d’investissement

Décret no 2000-675 du 17 juillet 2000 pris pour l’application de l’article 10 du décret no 99-1060 du 16 décembre 1999 relatif aux subventions de l’État pour des projets d’investissement

Nariadenie Rady (ES) č. 1100/2007 z 18. septembra 2007, ktorým sa ustanovujú opatrenia na obnovu populácie úhora európskeho.

Výška udelenej pomoci ad-hoc: 350 000 EUR v roku 2011 (celková maximálna suma)

Maximálna intenzita pomoci: 98 %

Dátum nadobudnutia platnosti: 2011

Trvanie individuálnej štátnej pomoci (plánovaný dátum uhradenia poslednej splátky): Lehota na podanie žiadosti o uhradenie zostávajúcej pomoci je 31. december 2012.

Účel štátnej pomoci: Táto pomoc sa zameriava na dočasné zabezpečenie presunu úhora strieborného po prúde za vodné stavby blokujúce jeho pohyb, pokiaľ nepríde k ich vybaveniu (aby sa obnovila ekologická rovnováha) a vedecké vyhodnotenie tohto opatrenia, čím sa prispeje k vykonávaniu cieľov Francúzska vytýčených nariadením Rady (ES) č. 1100/2007 z 18. septembra 2007, ktorým sa ustanovujú opatrenia na obnovu populácie úhora európskeho, a najmä piateho pododseku bodu 8 jeho článku 2. Cieľom tejto pomoci je prispieť k zvýšeniu pravdepodobnosti, aby sa dosiahol únik do mora aspoň 40 % biomasy dospelých strieborných úhorov v porovnaní s najlepším odhadom úniku, ku ktorému by došlo, ak by populáciu neovplyvnili žiadne antropogénne vplyvy, v súlade s bodom 4 článku 2 uvedeného nariadenia Rady č. 1100/2007 z 18. septembra 2007.

Uplatnené články: Článok 18 – Pomoc na opatrenia zamerané na ochranu a rozvoj vodných živočíchov a rastlín

Článok 21 – Pomoc na pilotné projekty

Príslušné činnosti: Rybolov v stredomorských vodách, lagúnach a riekach s cieľom vypustiť úhorov strieborných do mora.

Názov a adresa orgánu povereného poskytnutím pomoci:

Ministère de l’agriculture, de l’alimentation, de la pêche, de la ruralité et de l’aménagement du territoire Direction des pêches maritimes et de l’aquaculture Bureau de la pisciculture et de la pêche continentale 3 place de Fontenoy 75007 Paris FRANCE

Webová stránka, na ktorej je možné nájsť podmienky, za ktorých je poskytnutá pomoc ad-hoc mimo akejkoľvek schémy pomoci: http://agriculture.gouv.fr/europe-et-international

Odôvodnenie: Ustanovená pomoc by umožnila financovať plánované opatrenie bez toho, aby sa použili prostriedky z Európskeho fondu pre rybné hospodárstvo (FEP).

Vzhľadom na úroveň čerpania príslušných rozpočtových prostriedkov sa totiž nezdá byť možné uplatniť opatrenie 3.2 Európskeho fondu pre rybné hospodárstvo [pozri článok 38 nariadenia Rady (ES) č. 1198/2006 z 27. júla 2006 o Európskom fonde pre rybné hospodárstvo].